gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8035, del 09-05-2017 (2017/3851)

Correcció d'errades de la licitació número 11/17, Contracte de subministrament per a la substitució dels equips de climatització del mercat municipal del Port de Sagunt.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8035

Data del DOGV
:   09-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/3851


Data del document
:   04-05-2017

Organisme emissor
:   Ajuntament de Sagunt

Tipus de document
:   Correcció d'errades

Correcció d'errades

 Descriptors 

:   * Sagunt
    * contracte de subministraments

Correcció d'errades de la licitació número 11/17, Contracte de subministrament per a la substitució dels equips de climatització del mercat municipal del Port de Sagunt.  
 [2017/3851]  
Publicat l'anunci de la licitació esmentada (DOGV 8032; 04.05.2017), s'ha detectat un error de discordança entre l'anunci de licitació en castellà i valencià.  
En la versió en castellà, en l'apartat 3, Tramitació procediment i forma d'adjudicació, c) Forma,  
  
On diu:  
«Oferta económica más ventajosa en función exclusivamente del precio.»;  
Ha de dir:  
«Oferta económica mas ventajosa en función de varios criterios.»  
  
Amb la publicació d'aquest anunci s'inicia de nou el termini de licitació de 15 dies naturals per a la presentació d'ofertes.  
  
Sagunt, 4 de maig de 2017.- L- alcalde president: Francesc Fernández Carrasco.
Diari Oficial de la Generalitat Valenciana


Sumari del DOGV 7972, del 03-02-2017 (2017/385)

Notificació de la sentència dictada en el judici verbal número 479/2016.
------------------------------------------------------------------------

### Dades del document

Número de DOGV
:   7972

Data del DOGV
:   03-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/385


Organisme emissor
:   Jutjat de Primera Instància i Instrucció Número 2 de Moncada

Tipus de document
:   Edicte

Notificació de la sentència dictada en el judici verbal número 479/2016. [2017/385]  
Judici verbal número 000479/2016  
De: Unnim, Sociedad para la Gestión de Activos Inmobiliarios, SA.  
Procuradora: María Ángeles Mas Victoria.  
Contra: Amancio Gabarri i ocupants ignorats.  
Procurador/a: -  
En aquest procediment verbal de desnonament per precari número 479/2016, seguit a instàncies d'Unnim, Sociedad para la Gestión de Activos Inmobiliarios, SA, contra Amancio Gabarri i ocupants ignorats, s'ha dictat la sentència, de data 9 de gener de 2017, que té la dispositiva que, literalment, és com segueix:  
  
«Dispositiva  
Estime la demanda interposada per l'entitat Unnim, Sociedad para la Gestión de Activos Inmobiliarios, SAU, contra Amancio Gabarri i altres ignorats i actuals ocupants de l'immoble siti al carrer de la Safor, número 1, de Bonrepós i Mirambell, inscrit al Registre de la Propietat de Moncada número 2, al tom 2452, llibre 53, foli 83, finca registral número 2664, declare que aquests ocupen l'immoble en situació de precari, i declare que en pertoca el desnonament per precari d'aquest immoble, i els condemne a deixar l'immoble lliure i a disposició de l'actora, amb l'advertència que si no ho fan en seran llançats. Impose als demandats el pagament de les costes processals.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha d'interposar mitjançant un escrit que cal presentar en aquest jutjat dins del termini de 20 dies hàbils comptador des de l'endemà de la notificació. De conformitat amb el que estableix la disposició addicional 15a de la Llei Orgànica 1/2009, de 3 de novembre, la part recurrent haurà de constituir un dipòsit per a recórrer per un import de 50 euros, llevat del Ministeri Fiscal i les entitats exemptes que s'inclouen en aquest precepte legal. Quan s'interpose el recurs, haurà d'acreditar-se que s'ha consignat la quantitat objecte de dipòsit a l'entitat de crèdit Banesto i en el compte de consignacions d'aquest Jutjat.  
Aquesta és la sentència que pronuncie, mane i firme.  
Publicació. La sentència anterior ha sigut donada, llegida i publicada pel jutge/essa que la va dictar, mentre celebrava audiència pública en el dia de hui, de la qual cosa jo, el lletrat/ada de l'Administració de justícia, done fe. Moncada, 9 de gener de 2017.»  
  
I atés que el demandat, Amancio Gabarri i ocupants ignorats, es troba en parador desconegut, expedisc aquest edicte a fi que li valga de notificació de forma deguda.  
  
Moncada, 17 de gener de 2017.- La secretària judicial: Mónica Amparo Ballester Sánchez.
Diari Oficial de la Generalitat Valenciana


Sumari del DOGV 7975, del 08-02-2017 (2017/903)

Licitació número 253/2016. Subministrament de tres taules de tallat per al Servei de Anatomia Patològica de l'Hospital Clínic Universitari.
-------------------------------------------------------------------------------------------------------------------------------------------

### Dades del document

Número de DOGV
:   7975

Data del DOGV
:   08-02-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/903


Data del document
:   27-01-2017

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública
    * contracte de subministraments

Licitació número 253/2016. Subministrament de tres taules de tallat per al Servei de Anatomia Patològica de l'Hospital Clínic Universitari. [2017/903]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expediente: Departament de Salut de València - Clínic - la Malva-rosa. Avinguda Blasco Ibáñez, 17, 46605 València. Telèfon 155 101 947, Fax 213 483 999.  
c) Número d'expedient: P.A. 253/2016.  
  
2. Objecte del contracte  
a) Tipus de contracte: contracte de subministraments.  
b) Descripció de l'objecte: tres taules de tallat per al Servei de Anatomia Patològica de l'Hospital Clínic Universitari.  
c) Lots: 1.  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana número 7834, de 22.07.2016.  
  
  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
c) Forma: pluralitat de criteris.  
  
4. Pressupost base de licitació  
Import total: cent vint mil euros (120.000,00) ?, IVA inclòs.  
  
5. Adjudicació  
a) Data: 14.11.2016.  
b) Empresa: Leica Microsistemas, SLU.  
c) Nacionalitat: espanyola.  
d) Import d'adjudicació (IVA inclòs): cent dènou mil cent huitanta-cinc euros (119.185,00) ?.  
  
6. Criteris d'adjudicació  
Oferta econòmica: 55 punts.  
Oferta tècnica: 30 punts.  
Condicions de garantia: 10 punts.  
Equip addicional complementari: 5 punts.  
Nre. d'ofertes rebudes: 4.  
CPV: 33192200-4.  
  
València, 27 de gener de 2017.- El gerent del Departament de Salut de València - Clínic - Malva-rosa: José Álvaro Bonet Pla. El director econòmic: Luis I. Sempere Martínez. (R. 22.07.2016, DOCV 7846).
Diari Oficial de la Generalitat Valenciana


Sumari del DOGV 8180, del 29-11-2017 (2017/9752)

Notificació de la sentència dictada en el judici verbal 1693/16
---------------------------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9752


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici verbal 1693/16 [2017/9752]  
Carmen Sebastián Sanz, lletrada de l'Administració de justícia del Jutjat de Primera Instància número 27 de València, a través d'aquest edicte faig saber que en aquest jutjat se segueix judici verbal número 01854/2016, a instàncies de Maria Rosario Sebastiá Sanz contra Jamil CB i Francisco Javier Rubio Garrigues, on s'ha disposat notificar la sentència dictada en aquestes accions als demandats que es troben en parador desconegut, Jamil CB i Francisco Javier Rubio Garrigues, com a afectats.  
I perquè servisca d'edicte de notificació de la sentència als demandats en parador ignorat, hi ha un exemplar de la sentència a la seua disposició en aquest jutjat que es fixarà en el seu tauler d'anuncis i es publicarà en el Diari Oficial de la Generalitat Valenciana estenc el present.  
  
València, 4 de setembre de 2017.- La lletrada de l'Administració de justícia: Carmen Sebastián Sanz.
Diari Oficial de la Generalitat Valenciana


Sumari del DOGV 7969, del 31-01-2017 (2017/212)

Notificació de la sentència dictada en el procediment ordinari número 2551/2013.
--------------------------------------------------------------------------------

### Dades del document

Número de DOGV
:   7969

Data del DOGV
:   31-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/212


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el procediment ordinari número 2551/2013. [2017/212]  
Procediment ordinari número 002551/2013-M  
María Esmeralda González Sánchez, lletrada de l'Administració de Justícia del Jutjat de Primera Instància número 2 d'Elx, faig saber que en virtut del que s'ha disposat en les actuacions a què es fa referència, per la resolució del dia d'avui, mitjançant la qual es disposa portar a terme l'acte de comunicació següent:   
  
«Notificar sentència que va dirigit a José Deltell Miralles.»  
  
Atés que es desconeix el domicili o la residència actuals de la part esmentada, la secretària judicial, de conformitat amb el que disposen els articles 156.4,i 164 de la Llei 1/2000, d'enjudiciament civil, ha ordenat la publicació d'aquest edicte al tauler d'anuncis d'aquest jutjat, a fi de portar a efecte aquest acte de comunicació, i se li fa saber que, contra la resolució dictada, s'hi pot interposar un recurs de reposició dins del termini de cinc dies davant d'aquest jutjat.  
Així mateix, es fa saber a la part que les actuacions estan a disposició seua a la secretaria d'aquest jutjat, on podrà tindre coneixement íntegre de l'acte.  
Jo, la lletrada de l'Administració de justícia, mitjançant aquesta cèdula faig constar que en el dia de hui fixe l'edicte anterior al tauler d'anuncis d'aquest òrgan judicial, en done fe.  
  
Elx, 20 de desembre de 2016.- La lletrada de l'Administració de justícia: María Esmeralda González Sánchez.
Diari Oficial de la Generalitat Valenciana


Sumari del DOGV 7993, del 06-03-2017 (2017/1109)

Notificació de la sentència dictada en el judici verbal número 949/2016.
------------------------------------------------------------------------

### Dades del document

Número de DOGV
:   7993

Data del DOGV
:   06-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1109


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici verbal número 949/2016. [2017/1109]  
Vicente Miñana Llorens, lletrat de l'Administració de justícia del Jutjat de Primera Instància número 3 de Dénia, faig saber que aquest jutjat ha dictat la sentència que té l'encapçalament i la dispositiva que s'han ordenat publicar adaptats a la Instrucció número 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com el que disposa la Llei orgànica 15/1999, de 13 de desembre, de protecció de dades, que, literalment, són com segueix:  
  
«Procediment: judici verbal (250.2) 000949/2261-UI.  
Demandant: José Luis Sabater Rodríguez.  
Procurador: Enrique Sastre Botella.  
Lletrat: Agustín Ferrer Peiró.  
Demandat: PG Komplex, SL.  
Procurador/a: -  
Lletrat/ada: -  
Jutge magistrat jutge que ho dicta: Javier Alba Marín.  
Dictat a: Dénia, 8 de febrer de 2017.-  
Part dispositiva: estimatòria total.  
El text íntegre de la resolució es troba a disposició de la part a l'oficina judicial.  
Mode d'impugnació: contra aquesta resolució no es pot interposar cap recurs.»  
  
Atés el parador ignorat de la part demandada, PG Komplex, SL, estenc aquesta cèdula perquè valga de notificació de forma deguda.  
  
Dénia, 9 de febrer de 2017.- El lletrat de l'Administració de justícia: Vicente Miñana Llorens.
Diari Oficial de la Generalitat Valenciana


Sumari del DOGV 7950, del 03-01-2017 (2016/9726)

Notificació de la sentència dictada en el judici verbal número 47/2015.
-----------------------------------------------------------------------

### Dades del document

Número de DOGV
:   7950

Data del DOGV
:   03-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9726


Organisme emissor
:   Jutjat de Primera Instància i Instrucció Número 2 d'Alcoi

Tipus de document
:   Edicte

Notificació de la sentència dictada en el judici verbal número 47/2015. [2016/9726]  
Judici verbal número 000047/2015  
Demandant: María Rosa Sánchez Pérez.  
Procurador/a: -  
Lletrat/ada: -  
Demandat: Fernando Beneito Agulló.  
Procurador/a: -  
Lletrat/ada: -  
  
«Sentència número 62/2016  
Alcoi, 16 de maig de 2016  
Inmaculada Cristina Esquitino Sarrate, jutgessa del Jutjat de Primera Instància i Instrucció número 2 d'Alcoi,he vist aquestes actuacions de judici verbal, registrades amb el número 47/2015, incoades en virtut de demanda interposada per María Rosa Sánchez Pérez, representada per si mateixa i assistida de la lletrada Marisol Esteve Sanz, contra Fernando Beneito Agulló, declarat en situació de rebel·lia processal, sent-ne objecte del plet l'obtenció d'una sentència de condemna.  
Dispositiva  
Estime de forma íntegra la demanda interposada per María Rosa Sánchez Pérez contra Fernando Beneyto Agulló, i condemne Fernando Beneyto Agulló a reparar l'origen causa de les filtracions i a reparar els danys ocasionats a l'habitatge de la part actora, en la forma establida en el fonament de dret tercer d'aquesta resolució, i al pagament de les costes processals.  
Incloeu aquesta resolució al llibre de sentències i deixeu-ne un testimoniatge en les actuacions, i notifiqueu-la a les parts fent-los saber que aquesta resolució és ferma i que, en contra, no s'hi pot interposar recurs, de conformitat amb el que disposa l'article 455.1 de la Llei d'enjudiciament civil.  
Aquesta és la meua sentència, que pronuncie, mane i firme.»  
Publicació. La sentència anterior ha sigut donada, firmada i publicada per la jutgessa que la subscriu, mentre celebrava audiència pública el dia de la seua data. En done fe.  
  
Alcoi, 16 de maig de 2016.- La lletrada de l'Administració de justícia: María Nieves Martín Rincón.
Diari Oficial de la Generalitat Valenciana


Sumari del DOGV 7965, del 25-01-2017 (2017/283)

Nomenament com a personal directiu d'EIGE
-----------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/283


Data del document
:   11-01-2017

Organisme emissor
:   Entitat d'Infraestructures de la Generalitat (EIGE)

Tipus de document
:   Ordre

Descriptors 

:   * Entitat d'Infraestructures de la Generalitat (EIGE)

Nomenament com a personal directiu d'EIGE [2017/283]  
De conformitat amb el que disposa el Decret 95/2016, de 29 de juliol, del Consell, de regulació, limitació i transparència del personal directiu del sector públic instrumental de la Generalitat, es procedeix a publicar la designació, amb efectes 9 de gener de 2017, d'Olegario Francisco Gonzalo Copete, amb DNI 226\*\*\*\*\*, com a personal directiu d'EIGE, en els termes de l'article 3.2 de l'esmentat Decret 95/2016, de 29 de juliol, del Consell.  
  
València, 11 de gener de 2017.- La directora general: Helena Beunza Ibáñez.
Diari Oficial de la Generalitat Valenciana


Sumari del DOGV 8042, del 18-05-2017 (2017/3370)

Informació pública de l'expedient d'ocupació de terrenys de les vies pecuàries carrerada de Xàbia al Mar / assagador del Palmar en el terme municipal de Dénia amb motiu de les obres per a soterrar una línia elèctrica sol·licitada per Iberdrola Distribución Eléctrica, SAU. Expedient número FOCUPAVP/26/2014.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8042

Data del DOGV
:   18-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3370


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'ocupació de terrenys de les vies pecuàries carrerada de Xàbia al Mar / assagador del Palmar en el terme municipal de Dénia amb motiu de les obres per a soterrar una línia elèctrica sol·licitada per Iberdrola Distribución Eléctrica, SAU. Expedient número FOCUPAVP/26/2014. [2017/3370]  
Als efectes que estableixen l'article 34 de la Llei 3 /2014, d'11 de juliol, de vies pecuàries de la Comunitat Valenciana, i l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'expedient FOCUPAVP/26/2014 d'ocupació de terrenys de les vies pecuàries carrerada de Xàbia al Mar / assagador del Palmar en el terme municipal de Dénia amb motiu de les obres per a soterrar una línia elèctrica de 20 kv des de ST Dénia fins a CT Mar Roja, sol·licitat per IIberdrola Distribución Eléctrica, SAU.  
La qual cosa es fa pública perquè puga ser examinat l'expedient en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, sítia al carrer Professor Manuel Sala, núm. 2, 2a planta, (en horari de 09.00 a 14.30 hores, de dilluns a divendres) i formular totes les al·legacions que crega oportunes en el termini d'un mes, a partir de la publicació del present anunci.  
  
  
Alacant, 27 de març de 2017.- La directora territorial: Carmen Catalá Galván.
Diari Oficial de la Generalitat Valenciana


Sumari del DOGV 8085, del 17-07-2017 (2017/6484)

Extracte de la Resolució de 6 de juliol de 2017, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes del Pla Renove Renhata de Finestres 2017, destinades a la rehabilitació tèrmica de finestres en vivendes de la Comunitat Valenciana i l'adhesió de comerços i empreses instal·ladores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8085

Data del DOGV
:   17-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6484


Data del document
:   06-07-2017

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 6 de juliol de 2017, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes del Pla Renove Renhata de Finestres 2017, destinades a la rehabilitació tèrmica de finestres en vivendes de la Comunitat Valenciana i l'adhesió de comerços i empreses instal·ladores. [2017/6484]  
BDNS (Identif.): 333686  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la Resolució de 6 de juliol de 2017, el text complet del qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE http://www.ivace.es  
  
Únic  
S'amplia el pressupost de la convocatòria d'ajudes del Pla Renove Renhata de Finestres 2017, destinades a la rehabilitació tèrmica de finestres en vivendes de la Comunitat Valenciana i l'adhesió de comerços i empreses instal·ladores en 100.000 euros, dins de la línia pressupostària S6849000, «Estalvi i eficiència energètica». El pressupost total per a la dita convocatòria ascendix en conseqüència a 850.000 euros.  
  
  
València, 6 de juliol de 2017.- La directora general de l'IVACE: Júlia Company Sanus.
Diari Oficial de la Generalitat Valenciana


Sumari del DOGV 8066, del 20-06-2017 (2017/4877)

Notificació de la sentència dictada en el rotlle d'apel·lació número 719/2016
-----------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4877


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el rotlle d'apel·lació número 719/2016 [2017/4877]  
Procediment: recurs d'apel·lació número 719/2016-L.  
Dimana del judici ordinari número 1191/2015  
Del Jutjat de Primera Instància número 4 de Benidorm  
Apel·lant: Automáticos Lorca, SL.  
Procuradora: Cristina Perulles Rodríguez.  
Lletrat: Raimundo Domínguez Galiana.  
Apel·lat que no ha comparegut: César Jordán Martínez.  
Inmaculada Rubio Sáenz, lletrada de l'Administració de justícia de la Secció Cinquena de la Audiència Provincial d'Alacant, mitjançant aquest edicte faig saber que en el recurs d'apel·lació número 719/2016, tramitat en aquesta secció, s'ha dictat la sentència que té l'encapçalament i la dispositiva que són com segueix:  
  
«Sentència número 182   
President: José Luis Úbeda Mulero.  
Magistrada: María Teresa Serra Abarca.  
Magistrada: Susana Martínez González.  
Alacant, 17 de maig de 2017  
La Secció Cinquena de l'Audiència Provincial d'Alacant, integrada per les persones indicades al marge, ha vist les actuacions de judici ordinari seguides al Jutjat de Primera Instància número 4 de Benidorm, de què coneix en grau d'apel·lació en virtut del recurs entaulat per la part demandant, Automáticos Lorca, SL, en què ha intervingut en l'alçada aquesta part, com a recurrent, representada per la procuradora Cristina Perulles Rodríguez i dirigida pel lletrat Raimundo Domínguez Galiana, i, com a apel·lada no compareguda, la part demandada César Jordán Martínez, declarada en situació de rebel·lia processal en la primera instància.  
Dispositiva  
Desestimem el recurs d'apel·lació presentat contra la sentència dictada pel Jutjat de Primera Instància número 4 de Benidorm, de data 19 de setembre de 2016, en les actuacions de què prové aquest rotlle, confirmem l'esmentada resolució i imposem a la part apel·lant el pagament de les costes causades en aquesta instància.»  
  
  
I perquè conste i valga de notificació de forma deguda al litigant declarat en rebel·lia i en parador ignorat, César Jordán Martínez, es publica aquest edicte, amb l'advertiment a la part que, contra aquesta resolució, s'hi poden interposar els recursos de cassació i extraordinari per infracció processal davant de la Sala Primera del Tribunal Suprem, d'acord amb el que disposen, respectivament, els articles 477.2.3 i 469 i la disposició final 16a de la Llei d'enjudiciament civil, que es podran formalitzar davant d'aquesta secció de l'audiència dins del termini de 20 dies comptador des que es notifique.  
  
Alacant, 22 de maig de 2017.- La lletrada de l'Administració de justícia: Inmaculada Rubio Sáenz.